               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.9.2016
            COM(2016) 607 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την τροποποίηση της απόφασης (ΕΕ) 2015/435 σχετικά την κινητοποίηση του περιθωρίου για απρόβλεπτες ανάγκες

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

                  Το Ευρωπαϊκό Κοινοβούλιο και το Συμβούλιο αποφάσισαν, στις 17 Δεκεμβρίου 2014, να κινητοποιήσουν το περιθώριο για απρόβλεπτες ανάγκες το 2014 προκειμένου να αντιμετωπιστούν οι απρόβλεπτες καταστάσεις που ανέκυψαν αφού θεσπίστηκε για πρώτη φορά τον Φεβρουάριο του 2013 το ανώτατο όριο πληρωμών του πολυετούς δημοσιονομικού πλαισίου (ΠΔΠ) και για να συμπληρωθούν οι πιστώσεις πληρωμών του γενικού προϋπολογισμού της Ευρωπαϊκής Ένωσης για το οικονομικό έτος 2014 πάνω από το ανώτατο όριο πληρωμών.

                  Η απόφαση αντισταθμίζει το ποσό που κινητοποιήθηκε το 2014 με τα περιθώρια κάτω από τα ανώτατα όρια πληρωμών για τα έτη 2018 έως 2020. Το σχέδιο προϋπολογισμού του 2017 παρουσιάζει μεγάλο διαθέσιμο περιθώριο κάτω από το ανώτατο όριο πληρωμών για το 2017, ενώ οι μεσοπρόθεσμες προβλέψεις πληρωμών έως το 2020, που παρουσιάστηκαν από την Επιτροπή στο πλαίσιο της ενδιάμεσης επανεξέτασης του ΠΔΠ
                     1
                  , προβλέπουν αυξανόμενη πίεση στα ανώτατα όρια πληρωμών για την περίοδο2018-2020. Κατά συνέπεια, η Επιτροπή προτείνει να τροποποιηθεί η προαναφερθείσα απόφαση με αντιστάθμιση του ποσού που κινητοποιήθηκε το 2014 με τα διαθέσιμα περιθώρια κάτω από το ανώτατο όριο πληρωμών για το 2017.

                  Κατά την κινητοποίηση του περιθωρίου για απρόβλεπτες ανάγκες το 2014, τα θεσμικά όργανα είχαν εγγράψει ποσό ύψους 350 εκατ. EUR στην απόφαση κινητοποίησης, χωρίς όμως αντιστάθμιση του ποσού αυτού, εν αναμονή συμφωνίας για την αντιμετώπιση των πληρωμών των ειδικών μέσων, και κάλεσαν την Επιτροπή να υποβάλει πρόταση σε εύθετο χρόνο. Οι προβλέψεις για τις ενδιάμεσες πληρωμές δείχνουν ότι η επάρκεια των ανώτατων ορίων πληρωμών εξαρτάται από συμφωνία με την οποία επιβεβαιώνεται ότι οι πιστώσεις πληρωμών για τα ειδικά μέσα εγγράφονται στον προϋπολογισμό πάνω και πέρα από τα ανώτατα όρια όπως και οι αναλήψεις υποχρεώσεων από τις οποίες προέρχονται. Συνεπώς, προτείνεται να μην αντισταθμιστεί το ποσό αυτό.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               για την τροποποίηση της απόφασης (ΕΕ) 2015/435 σχετικά την κινητοποίηση του περιθωρίου για απρόβλεπτες ανάγκες

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  2
               , και ιδίως το σημείο 14 δεύτερο εδάφιο,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Στο άρθρο 13 του κανονισμού (ΕΕ, Ευρατόμ) αριθ. 1311/2013
                  3
                του Συμβουλίου έχει προβλεφθεί περιθώριο για απρόβλεπτες ανάγκες ύψους έως 0,03% του ακαθάριστου εθνικού εισοδήματος της Ένωσης.

               (2)Σύμφωνα με το άρθρο 6 του κανονισμού (ΕΕ, Ευρατόμ) αριθ. 1311/2013, η Επιτροπή είχε υπολογίσει το απόλυτο ποσό αυτού του περιθωρίου για απρόβλεπτες ανάγκες για το 2014
                  4
               .

               (3)Με την απόφαση (ΕΕ) 2015/435
                  5
               , το Ευρωπαϊκό Κοινοβούλιο και το Συμβούλιο κινητοποίησαν το περιθώριο για απρόβλεπτες ανάγκες το 2014, για να επιτραπεί η χρηματοδότηση πάνω από το ανώτατο όριο πληρωμών των 3 168 233 715 EUR. Ποσό 350 εκατ. EUR σε πιστώσεις πληρωμών είχε συμπεριληφθεί στην κινητοποίηση του περιθωρίου για απρόβλεπτες ανάγκες, εν αναμονή συμφωνίας για την αντιμετώπιση των πληρωμών για ειδικά μέσα. Είχε αποφασιστεί να αντισταθμιστεί ποσό ύψους 2 818 233 715 EUR κατά την περίοδο 2018-2020 και να κληθεί η Επιτροπή να υποβάλει σε εύθετο χρόνο πρόταση σχετικά με το εναπομένον ποσό των 350 εκατ. EUR.

               (4)Οι πιστώσεις πληρωμών που συνδέονται με την χρήση των ειδικών μέσων εγγράφονται στον προϋπολογισμό πάνω από τα σχετικά ανώτατα όρια πληρωμών του πολυετούς δημοσιονομικού πλαισίου. Κατά συνέπεια, η κινητοποίηση του περιθωρίου για απρόβλεπτες ανάγκες το 2014 είναι απαραίτητη μόνο για συνολικό ποσό 2 818 233 715 EUR σε πιστώσεις πληρωμών, χωρίς να απαιτείται να συμπεριληφθεί και να αντισταθμιστεί το πρόσθετο ποσό των 350 εκατ. EUR.

               (5)Σύμφωνα με τις μεσοπρόθεσμες προβλέψεις πληρωμών που παρουσιάστηκαν στο πλαίσιο της ενδιάμεσης αναθεώρησης, αναμένονται πιέσεις στα ετήσια ανώτατα όρια πληρωμών κατά τα έτη 2018-2020.

               (6)Το σχέδιο προϋπολογισμού για το έτος 2017 παρουσιάζει ένα περιθώριο κάτω από το ανώτατο όριο πληρωμών ύψους 9,6 δισ. EUR, το οποίο επιτρέπει την αντιστάθμιση του συνολικού ποσού που κινητοποιήθηκε το 2014.

               (7)Η απόφαση (ΕΕ) 2015/435 θα πρέπει, επομένως, να τροποποιηθεί αναλόγως.

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η απόφαση (ΕΕ) 2015/435 τροποποιείται ως εξής:

               1.
                     Το άρθρο 1 αντικαθίσταται από το ακόλουθο:

               «Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το περιθώριο για απρόβλεπτες ανάγκες για ποσό 2 818 233 715 EUR σε πιστώσεις πληρωμών πάνω από το ανώτατο όριο πληρωμών του πολυετούς δημοσιονομικού πλαισίου.»·

               2.
                     Το άρθρο 2 αντικαθίσταται από το ακόλουθο:

               «Άρθρο 2

               Το ποσό των 2 818 233 715 EUR θα αντισταθμιστεί με το περιθώριο κάτω από το ανώτατο όριο πληρωμών για το έτος 2017.».

               Άρθρο 2

               Η παρούσα απόφαση αρχίζει να ισχύει την εικοστή ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  COM(2016)603 της 14.09.2016.

                     (2)
                  ΕΕ C 373 της 20.12.2013, σ. 1.

                     (3)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (4)
                  Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 20ής Δεκεμβρίου 2013, για την τεχνική προσαρμογή του δημοσιονομικού πλαισίου για το 2014 σε συνάρτηση με την εξέλιξη του ΑΕΕ (COM(2013) 928).

                     (5)
                  Απόφαση (ΕΕ) 2015/435 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2014, για την κινητοποίηση του περιθωρίου για απρόβλεπτες ανάγκες (ΕΕ L 72 της 17.3.2015, σ. 4).


Πρόταση απόφασης του Συμβουλίου για την τροποποίηση της απόφασης της 18ης Ιουνίου 1963 σχετικά με την παροχή πλεονεκτημάτων στην κοινή επιχείρηση " KERNKRAFTWERK RWE- BAYERNWERK GMBH " ( KRB ) και στην ανακοίνωση των γνώσεων από την επιχείρηση αυτή


Avis juridique important

|

51999PC0469

Πρόταση απόφασης του Συμβουλίου που εξουσιοδοτεί τη Γερμανία να εφαρμόσει ή να συνεχίσει να εφαρμόζει τις μειώσεις ή τις απαλλαγές από τους ειδικούς φόρους κατανάλωσης σε ορισμένα πετρελαιοειδή που χρησιμοποιούνται για ειδικούς σκοπούς, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/ΕΟΚ  /* COM/99/0469 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί τη Γερμανία να εφαρμόσει ή να συνεχίσει να εφαρμόζει τις μειώσεις ή τις απαλλαγές από τους ειδικούς φόρους κατανάλωσης σε ορισμένα πετρελαιοειδή που χρησιμοποιούνται για ειδικούς σκοπούς, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/EΟΚ (υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΒάσει του άρθρου 8 παράγραφος 4 της οδηγίας 92/81/EΟΚ του Συμβουλίου για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [1], το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις από τους ειδικούς φόρους κατανάλωσης για λόγους ειδικής πολιτικής.[1]  ΕΕ L 316, 31.10.1992, σ.12. Οδηγία όπως τροποποιήθηκε τελευταία από την οδηγία 94/74/EΚ (ΕΕ L 365 της 31.12.1994, σ. 46).Οι γερμανικές αρχές κοινοποίησαν στην Επιτροπή την πρόθεσή τους να εφαρμόσουν, από την 1η Απριλίου 1999, διαφοροποιημένο συντελεστή ειδικού φόρου κατανάλωσης στα πετρέλαια θέρμανσης που χρησιμοποιούνται από τις μεταποιητικές βιομηχανίες, ως αποτέλεσμα των μεταρρυθμίσεων των περιβαλλοντικών φόρων. Ο φορολογικός συντελεστής για τα πετρελαιοειδή επί του πετρελαίου θέρμανσης εσωτερικής καύσης, του φυσικού αερίου και του υγραερίου αυξήθηκε δυνάμει του νόμου για τη μεταρρύθμιση των περιβαλλοντικών φόρων της 1ης Απριλίου 1999. Οι υψηλοί δασμολογικοί συντελεστές που θεσπίσθηκαν στο πλαίσιο των μεταρρυθμίσεων των περιβαλλοντικών φόρων θα μεταβάλουν το φορολογικό πλαίσιο στη Γερμανία. Εκτιμάται ότι οι μεταποιητικές βιομηχανίες δεν θα έχουν τη δυνατότητα να απορροφήσουν αμέσως τις πρόσθετες δημοσιονομικές δαπάνες. Ο διαφοροποιημένος συντελεστής που εφαρμόζεται μέσω συστήματος επιστροφών θα βοηθήσει τις βιομηχανίες να προσαρμοσθούν στο νέο φορολογικό πλαίσιο και θα καταστήσει δυνατή την ανάπτυξη νέων παραγωγικών διαδικασιών εξοικονόμησης ενέργειας.Το ύψος του δασμού που θα πρέπει να καταβάλουν οι μεμονωμένες εταιρείες ακόμη και μετά τη χορήγηση της επιστροφής δεν υπολείπεται σε καμία περίπτωση του ελάχιστου συντελεστή για τα πετρελαιοειδή που προβλέπεται από την κοινοτική νομοθεσία.Σύμφωνα με την οδηγία 92/81/EΟΚ, τα άλλα κράτη μέλη ενημερώθηκαν σχετικά με αυτή την αίτηση.Η οδηγία προβλέπει ότι η Επιτροπή εξετάζει περιοδικά αυτές τις απαλλαγές και μειώσεις. Αν η Επιτροπή θεωρεί ότι δεν μπορούν να διατηρηθούν πλέον για λόγους αθέμιτου ανταγωνισμού ή στρέβλωσης της εσωτερικής αγοράς, ή γιατί δεν είναι συμβατές με την κοινοτική πολιτική για την προστασία του περιβάλλοντος υποβάλλει τις κατάλληλες προτάσεις στο Συμβούλιο. Εν πάση περιπτώσει, η παρέκκλιση αυτή πρέπει να εξεταστεί το αργότερο μέχρι τις 31 Δεκεμβρίου 1999, όταν λήξει η έγκριση που χορηγείται βάσει της παρούσας απόφασης. Το Συμβούλιο θα επανεξετάσει την κατάσταση με βάση την πρόταση της Επιτροπής και θα αποφασίσει αν πρέπει να ανακαλέσει, να τροποποιήσει ή να παρατείνει αυτή την έγκριση.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί τη Γερμανία να εφαρμόσει ή να συνεχίσει να εφαρμόζει τις μειώσεις ή τις απαλλαγές από τους ειδικούς φόρους κατανάλωσης σε ορισμένα πετρελαιοειδή που χρησιμοποιούνται για ειδικούς σκοπούς, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/EΟΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/81/EΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [2], και ειδικότερα το άρθρο 8 παράγραφος 4,[2]  ΕΕ L 316, 31.10.1992, σ.12. Οδηγία όπως τροποποιήθηκε τελευταία από την οδηγία 94/74/EΚ (ΕΕ L 365 της 31.12.1994, σ. 46).την πρόταση της Επιτροπής,Εκτιμώντας:(1) ότι, βάσει του άρθρου 8 παράγραφος 4 της οδηγίας 92/81/EΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής μπορεί να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις από τους ειδικούς φόρους κατανάλωσης για τα πετρελαιοειδή για λόγους ειδικής πολιτικής*(2) ότι οι γερμανικές αρχές κοινοποίησαν στην Επιτροπή την πρόθεσή τους να εφαρμόσουν, από την 1η Απριλίου 1999, διαφοροποιημένο συντελεστή ειδικού φόρου κατανάλωσης στα πετρέλαια θέρμανσης που χρησιμοποιούνται από τις μεταποιητικές βιομηχανίες*(3) ότι τα άλλα κράτη μέλη ενημερώθηκαν σχετικά*(4) ότι η Επιτροπή και όλα τα κράτη μέλη δέχονται ότι είναι αιτιολογημένη η εφαρμογή διαφοροποιημένου συντελεστή ειδικού φόρου κατανάλωσης στα πετρέλαια θέρμανσης που χρησιμοποιούνται από τις μεταποιητικές βιομηχανίες για λόγους περιβαλλοντικής πολιτικής ως αποτέλεσμα των μεταρρυθμίσεων των περιβαλλοντικών φόρων και ότι δεν θα προκαλέσει στρεβλώσεις του ανταγωνισμού ούτε θα εμποδίσει την ορθή λειτουργία της εσωτερικής αγοράς*(5) ότι η Επιτροπή εξετάζει τακτικά τις μειώσεις και τις απαλλαγές για να ελέγχει ότι αυτές συμφωνούν με τη λειτουργία της εσωτερικής αγοράς ή με την κοινοτική πολιτική στον τομέα της προστασίας του περιβάλλοντος*(6) ότι η Γερμανία ζήτησε έγκριση για να εφαρμόσει διαφοροποιημένο συντελεστή ειδικού φόρου κατανάλωσης στα πετρέλαια θέρμανσης που χρησιμοποιούνται από τις μεταποιητικές βιομηχανίες από την 1η Απριλίου 1999* ότι το Συμβούλιο θα επανεξετάσει την αίτησή της με βάση την έκθεση της Επιτροπής το αργότερο μέχρι τις 31 Δεκεμβρίου 1999, όταν λήγει η έγκριση που χορηγείται με την παρούσα απόφαση.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:’ρθρο 1Σύμφωνα με το άρθρο 8 παράγραφος 4 της οδηγίας 92/81/EΟΚ και με την επιφύλαξη των υποχρεώσεων που προβλέπονται από την οδηγία 92/82/EΟΚ της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης που επιβάλλονται στα πετρελαιοειδή [3], και, ειδικότερα, των ελάχιστων συντελεστών που καθορίζονται στα άρθρα 3 και 4, η Γερμανία εξουσιοδοτείται να εφαρμόσει από την 1η Απριλίου 1999 μέχρι την 31η Δεκεμβρίου 1999 διαφοροποιημένο συντελεστή ειδικού φόρου κατανάλωσης στα πετρέλαια θέρμανσης που χρησιμοποιούνται από τις μεταποιητικές βιομηχανίες.[3]  EE L 316 της 31.10.1992, σ. 19.’ρθρο 2Η παρούσα απόφαση απευθύνεται στη Γερμανία.Βρυξέλλες, Για το Συμβούλιο Ο Πρόεδρος


Avis juridique important

|

52001PC0490

Πρόταση απόφασης του Ευρωπαϊκού Κοινοβουλίου και του Συμβουλίου σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία  /* COM/2001/0490 τελικό - COD 2001/0197 */

Επίσημη Εφημερίδα αριθ. 332 E της 27/11/2001 σ. 0238 - 0239

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ  ΤΟΥ ΣΥΜΒΟΥΛΙΟΥ σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η αναγκη για νομικη βασηΓια τη χάραξη και την αποτίμηση των πολιτικών Ε&T στις οικονομίες που βασίζονται όλο και περισσότερο στη γνώση απαιτούνται αξιόπιστοι και κατάλληλοι στατιστικοί δείκτες. Οι υφιστάμενοι στατιστικοί δείκτες είναι μεν χρήσιμοι, πλην όμως είναι περιορισμένοι όσον αφορά τη μέτρηση της παραγωγής των δραστηριοτήτων Ε&T, της διάδοσης των γνώσεων και, γενικότερα, των επιδόσεων των συστημάτων καινοτομίας. Είναι επομένως ανάγκη να αναπτυχθεί μια νέα γενιά στατιστικών μεταβλητών που να μπορούν να παρακολουθούν τις πτυχές αυτές.Προς το παρόν δεν υπάρχει ειδική νομική βάση για τις στατιστικές σχετικά με την επιστήμη και την τεχνολογία στο Ευρωπαϊκό Στατιστικό Σύστημα. Η προηγούμενη απόφαση του Συμβουλίου κάλυπτε ρητά την περίοδο 1993 έως 1997 (94/78/ΕΚ, Ευρατόμ της 24ης Ιανουαρίου 1994). Χρειάζεται μια νέα νομική πράξη ως πλαίσιο για την ανάπτυξη νέων δεικτών και για την παραγωγή των υφιστάμενων δεικτών, που να είναι εναρμονισμένοι από άποψης μεθοδολογίας και ορισμών.Η νομική πράξη παρέχει ένα πλαίσιο για την κατάρτιση εναρμονισμένων στατιστικών. Στη νομική πράξη προσδιορίζονται οι στατιστικές μεταβλητές που πρέπει να παραχθούν και να διαβιβαστούν, όπως και η μεθοδολογία, οι ορισμοί, η συχνότητα, η επικαιρότητα και οι πιλοτικές μελέτες για βελτιώσεις κ.λπ.Η παρούσα απόφαση απευθύνεται στα κοινοτικά θεσμικά όργανα καθώς υποστηρίζει τις κοινοτικές πολιτικές στον τομέα της επιστήμης, της τεχνολογίας και της καινοτομίας, και ιδίως την ενίσχυση των επιστημονικών και τεχνολογικών βάσεων των ευρωπαϊκών επιχειρήσεων με σκοπό την αύξηση της ικανότητας καινοτομίας και της ανταγωνιστικότητάς τους σε διεθνές και περιφερειακό επίπεδο, την αξιοποίηση των οφελών της κοινωνίας των πληροφοριών και την προώθηση της μεταφοράς της τεχνολογίας, τη βελτίωση των δραστηριοτήτων στο χώρο των δικαιωμάτων πνευματικής ιδιοκτησίας και την ανάπτυξη της κινητικότητας του ανθρώπινου δυναμικού καθώς και την προώθηση της ισότητας μεταξύ αντρών και γυναικών στην επιστήμη.Επιπλέον, λαμβάνονται υπόψη οι ανάγκες των εθνικών, περιφερειακών και τοπικών διοικήσεων, των διεθνών οργανισμών, των οικονομικών φορέων, των επαγγελματικών ενώσεων, των ερευνητικών ινστιτούτων, των μέσων μαζικής ενημέρωσης και του ευρέος κοινού.2. Η νεα πρόταση απόφασης του Ευρωπαϊκού Κοινοβουλίου και του ΣυμβουλίουΗ νέα πρόταση απόφασης του Ευρωπαϊκού Κοινοβουλίου και του Συμβουλίου βασίζεται στην προηγούμενη απόφαση και στο έργο που έχει συντελεστεί κατά την περίοδο αυτή. Επιπλέον, λήφθηκαν υπόψη η γνώμη που διατύπωσε η Επιτροπή του Στατιστικού Προγράμματος (ΕΣΠ) καθώς και τα σχόλια των κρατών μελών και των χρηστών.2.1. Γενικός στόχοςΟ γενικός στόχος της παρούσας πρότασης απόφασης του Ευρωπαϊκού Κοινοβουλίου και του Συμβουλίου είναι η διατήρηση και η βελτίωση του κοινοτικού συστήματος στατιστικής πληροφόρησης για την επιστήμη, την τεχνολογία και την καινοτομία με σκοπό την υποστήριξη και την παρακολούθηση των κοινοτικών πολιτικών.Για την υλοποίηση του γενικού αυτού στόχου θα εφαρμοστούν ειδικές μεμονωμένες στατιστικές δράσεις:Πρώτον, θα συνεχιστεί η παραγωγή των υφιστάμενων κοινοτικών στατιστικών που βασίζονται στην παροχή δεδομένων από τα κράτη μέλη και από άλλες πηγές.Δεύτερον, θα αναπτυχθούν νέες στατιστικές μεταβλητές οι οποίες θα παράγονται σε μόνιμη βάση. Θα δοθεί προτεραιότητα στις στατιστικές για την καινοτομία (νέα και βελτιωμένα προϊόντα και διαδικασίες που εισάγουν οι επιχειρήσεις στην αγορά), τους ανθρώπινους πόρους που αφιερώνονται στην επιστήμη και στην τεχνολογία, τις στατιστικές για τα διπλώματα ευρεσιτεχνίας (που θα προέρχονται από τις βάσεις δεδομένων των εθνικών και ευρωπαϊκών γραφείων διπλωμάτων ευρεσιτεχνίας) και τις στατιστικές για την υψηλή τεχνολογία (προσδιορισμός και ταξινόμηση των προϊόντων και υπηρεσιών, μέτρηση των οικονομικών επιδόσεων και συμβολή στην οικονομική ανάπτυξη). Επιπροσθέτως, υπάρχει ιδιαίτερη ανάγκη για τη γενική ανάπτυξη στατιστικών κατά φύλο στον τομέα της επιστήμης και της τεχνολογίας.Τρίτον, θα βελτιωθούν και θα ενημερωθούν με νέα στοιχεία τα υφιστάμενα πρότυπα και εγχειρίδια σχετικά με τις έννοιες και τις μεθόδους και θα βελτιωθεί η ποιότητα των δεδομένων, ιδίως όσον αφορά τη συγκρισιμότητα και την επικαιρότητά τους.2.2. Ειδικοί στόχοιΟ γενικός στόχος του προγράμματος μπορεί να αναλυθεί στους εξής ειδικούς στόχους:- εδραίωση και βελτίωση του κοινοτικού πλαισίου αναφοράς σχετικά με τις στατιστικές για την επιστήμη και την τεχνολογία μέσω του ορισμού των πλέον κατάλληλων εννοιών και μεθόδων. Υπάρχει ιδιαίτερη ανάγκη αναθεώρησης των υφιστάμενων εγχειριδίων για τις στατιστικές σχετικά με την Ε&Α (Frascati), την καινοτομία (Όσλο), το ανθρώπινο δυναμικό στην επιστήμη και την τεχνολογία (Canberra) και την περιφερειοποίηση των στατιστικών για την επιστήμη και την τεχνολογία.- εδραίωση και επέκταση του κοινοτικού συστήματος στατιστικής πληροφόρησης σχετικά με την επιστήμη και την τεχνολογία μέσω της τακτικής παροχής και διάδοσης υφιστάμενων και νέων δεικτών. Υπάρχει ιδιαίτερη ανάγκη να επεκταθούν οι στατιστικές πληροφορίες στον τομέα των υπηρεσιών και, γενικότερα, να βελτιωθούν οι στατιστικές κατά φύλο για την επιστήμη και την τεχνολογία.- προώθηση και υποστήριξη της συγκρισιμότητας και της συνοχής των στατιστικών για την επιστήμη και την τεχνολογία στα κράτη μέλη. Υπάρχει ιδιαίτερη ανάγκη κατάρτισης συντονισμένων μεθόδων για τη μέτρηση των δραστηριοτήτων Ε&Α.- βελτίωση της επικαιρότητας των δεδομένων και διευκόλυνση της πρόσβασης στις στατιστικές πληροφορίες.Οι ενέργειες που καλύπτονται από την παρούσα πρόταση απόφασης καταρτίστηκαν με τους εξής σκοπούς:- κάλυψη των αναγκών ενός ευρέος φάσματος χρηστών, μεριμνώντας παράλληλα ώστε να εξασφαλιστεί ότι ο οποιοσδήποτε φόρτος για τις εθνικές στατιστικές υπηρεσίες θα είναι περιορισμένος και ότι τυχόν πρόσθετα κόστη θα περιοριστούν στο ελάχιστο δυνατό ύψος.- περιορισμός της επιβάρυνσης που υφίστανται οι ερωτώμενες μονάδες, ιδιαίτερα οι επιχειρήσεις που υποχρεούνται να απαντούν σε στατιστικά ερωτηματολόγια, με τη χρησιμοποίηση επίσης διοικητικών μητρώων και άλλων πηγών που παρουσιάζουν την απαραίτητη ποιότητα και ακρίβεια.- εναρμόνιση των ερωτηματολογίων και των μεθόδων έρευνας μεταξύ των κρατών μελών και, όπου αυτό είναι δυνατόν, σε συνεργασία με άλλους υπερεθνικούς οργανισμούς.2001/0197 (COD)Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ  ΤΟΥ ΣΥΜΒΟΥΛΙΟΥ σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία  (Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285,την πρόταση της Επιτροπής,Ενεργώντας σύμφωνα με τη διαδικασία που ορίζεται στο άρθρο 251 της συνθήκης,Εκτιμώντας τα εξής:(1) Υπάρχει ανάγκη για συγκρίσιμες στατιστικές σχετικά με την έρευνα και ανάπτυξη, την τεχνολογική καινοτομία και την επιστήμη και την τεχνολογία εν γένει με σκοπό την υποστήριξη των κοινοτικών πολιτικών.(2) Η απόφαση του Συμβουλίου (94/78/ΕΚ, Ευρατόμ) της 24ης Ιανουαρίου 1994 για τη θέσπιση πολυετούς προγράμματος από το 1994 έως το 1997 για την ανάπτυξη των κοινοτικών στατιστικών σχετικά με την έρευνα, την ανάπτυξη και την καινοτομία [1], τόνιζε τους στόχους της δημιουργίας ενός κοινοτικού πλαισίου αναφοράς για στατιστικές και της καθιέρωσης ενός κοινοτικού συστήματος στατιστικής πληροφόρησης στον τομέα αυτό.[1]  EE L 38, 9.2.1994, σ. 30(3) Στην τελική έκθεση για την περίοδο που καλύπτει το πρόγραμμα 1994 έως 1997 [2] υπογραμμίζεται ότι θα πρέπει να συνεχιστούν οι εργασίες, να τίθενται τα δεδομένα στη διάθεση των ενδιαφερομένων πιο γρήγορα, να επεκταθεί η περιφερειακή κάλυψη και να αυξηθεί η συγκρισιμότητα των δεδομένων.[2]  EE(4) Σύμφωνα με την απόφαση του Συμβουλίου 1999/126/ΕΚ της 22ας Δεκεμβρίου 1998 σχετικά με το κοινοτικό στατιστικό πρόγραμμα 1998-2002 [3], το σύστημα στατιστικής πληροφόρησης θα υποστηρίζει τη διαχείριση των πολιτικών επιστήμης και τεχνολογίας στην Κοινότητα και θα επιτρέπει την αξιολόγηση των ικανοτήτων Ε&Α και καινοτομίας των περιφερειών για τη διαχείριση των διαρθρωτικών ταμείων.[3]  EE L 42,16.6.1999, σ. 1(5) Προκειμένου να εξασφαλιστούν η χρησιμότητα και η συγκρισιμότητα των δεδομένων που θα παρέχονται από τα κράτη μέλη, τα χαρακτηριστικά των εν λόγω δεδομένων θα πρέπει να καθοριστούν από την Επιτροπή λαμβάνοντας υπόψη τις εργασίες που έχουν πραγματοποιηθεί από τον ΟΟΣΑ και άλλους διεθνείς οργανισμούς.(6) Η κοινοτική πολιτική για την επιστήμη, την τεχνολογία και την καινοτομία προσδίδει ιδιαίτερη σημασία στην ενίσχυση των επιστημονικών και τεχνολογικών βάσεων των ευρωπαϊκών επιχειρήσεων με σκοπό την αύξηση της ικανότητας καινοτομίας και της ανταγωνιστικότητάς τους σε διεθνές και περιφερειακό επίπεδο, στην αξιοποίηση των οφελών της κοινωνίας των πληροφοριών και στην προώθηση της μεταφοράς της τεχνολογίας, στη βελτίωση των δραστηριοτήτων στο χώρο των δικαιωμάτων πνευματικής ιδιοκτησίας και στην ανάπτυξη της κινητικότητας του ανθρώπινου δυναμικού καθώς και στην προώθηση της ισότητας μεταξύ αντρών και γυναικών στην επιστήμη.(7) Η αρχή κόστους/αποτελεσματικότητας θα εφαρμόζεται για τις διαδικασίες συλλογής των δεδομένων σχετικά με τη βιομηχανία και τις διοικήσεις, διατηρώντας συγχρόνως την απαραίτητη ποιότητα των δεδομένων.(8) Είναι ουσιώδες να συντονιστούν οι εξελίξεις των επίσημων στατιστικών για την επιστήμη και την τεχνολογία, ώστε να καλύπτουν επίσης τις βασικές ανάγκες των εθνικών, περιφερειακών και τοπικών διοικήσεων, των διεθνών οργανισμών, των οικονομικών φορέων, των επαγγελματικών ενώσεων και του ευρέος κοινού.(9) Προκειμένου να αποφευχθούν επικαλύψεις εργασιών, θα ληφθεί υπόψη η απόφαση του Συμβουλίου 1999/173/ΕΚ της 25ης Ιανουαρίου 1999 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης για τη βελτίωση του ερευνητικού ανθρώπινου δυναμικού και της κοινωνικοοικονομικής βάσης γνώσεων (1998 έως 2002) [4].[4]  EE L 64, 12.3.1999, σ. 105(10) Το ψήφισμα του Συμβουλίου 1999/C 201/01 της 20ής Μαΐου 1999 σχετικά με τις γυναίκες και την επιστήμη υπογραμμίζει την ανάγκη για πληροφορίες όσον αφορά τη συμμετοχή των γυναικών στην ανάπτυξη της επιστήμης και της τεχνολογίας.(11) Τα μέτρα που απαιτούνται για την εφαρμογή της παρούσας απόφασης, τα οποία αποτελούν μέτρα διαχείρισης κατά την έννοια του άρθρου 2 της απόφασης του Συμβουλίου 1999/468/ΕΚ της 28ης Ιουνίου για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [5], θα πρέπει να θεσπιστούν προσφεύγοντας στη διαδικασία διαχείρισης που προβλέπεται στο άρθρο 4 της εν λόγω απόφασης.[5]  ΕΕ L 184, 17.7.1999, σ. 23(12) Σύμφωνα με το άρθρο 3 της προαναφερόμενης απόφασης, ζητήθηκε η γνώμη της Επιτροπής του Στατιστικού Προγράμματος που συστάθηκε από την απόφαση 89/382/ΕΟΚ, Ευρατόμ [6].[6]  EE L 181, 28.6.1989, σ. 47(13) Η Επιτροπή Επιστημονικής και Τεχνικής Έρευνας (Crest) γνωμοδότησε.ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στόχος της παρούσας απόφασης είναι η θέσπιση ενός κοινοτικού συστήματος στατιστικής πληροφόρησης για την επιστήμη, την τεχνολογία και την καινοτομία με σκοπό την υποστήριξη και την παρακολούθηση των κοινοτικών πολιτικών.Άρθρο 2Ο στόχος που περιγράφεται στο άρθρο 1 θα υλοποιηθεί μέσω μεμονωμένων στατιστικών δράσεων ως ακολούθως:- Παροχή στατιστικών από τα κράτη μέλη σε τακτική βάση και εντός καθορισμένων προθεσμιών, ιδιαίτερα στατιστικών σχετικά με τις δραστηριότητες Ε&Α σε όλους τους υπόψη τομείς, λαμβανομένης υπόψη της περιφερειακής διάστασης, και σχετικά με τη χρηματοδότηση των δραστηριοτήτων Ε&Α, συμπεριλαμβανομένων των πιστώσεων δημόσιων προϋπολογισμών για την Ε&Α.- Ανάπτυξη νέων στατιστικών μεταβλητών που θα παράγονται σε μόνιμη βάση για τη μέτρηση της παραγωγής των δραστηριοτήτων επιστήμης και τεχνολογίας, της διάδοσης των γνώσεων και γενικότερα των επιδόσεων της καινοτομίας, στατιστικές που είναι αναγκαίες για τη χάραξη και την αξιολόγηση των πολιτικών επιστήμης και τεχνολογίας στις οικονομίες που βασίζονται όλο και περισσότερο στη γνώση. Θα δοθεί ιδιαίτερη προτεραιότητα στους εξής τομείς:- καινοτομία (νέα και βελτιωμένα προϊόντα και διαδικασίες που εισάγουν οι επιχειρήσεις στην αγορά),- ανθρώπινους πόρους που αφιερώνονται στην επιστήμη και την τεχνολογία,- διπλώματα ευρεσιτεχνίας (στατιστικές για τα διπλώματα ευρεσιτεχνίας που θα προέρχονται από τις βάσεις δεδομένων των εθνικών και ευρωπαϊκών γραφείων διπλωμάτων ευρεσιτεχνίας),- στατιστικές για την υψηλή τεχνολογία (προσδιορισμός και ταξινόμηση των προϊόντων και υπηρεσιών, μέτρηση των οικονομικών επιδόσεων και συμβολή στην οικονομική ανάπτυξη),- στατιστικές κατά φύλο για την επιστήμη και την τεχνολογία.- Βελτίωση και ενημέρωση με νέα στοιχεία των υφιστάμενων προτύπων και εγχειριδίων σχετικά με τις έννοιες και τις μεθόδους, με ιδιαίτερη προσοχή στις έννοιες στον τομέα των υπηρεσιών και των συντονισμένων μεθόδων για τη μέτρηση των δραστηριοτήτων Ε&Α.- Βελτίωση της ποιότητας των δεδομένων, κυρίως όσον αφορά τη συγκρισιμότητα, την ακρίβεια και την επικαιρότητά τους.- Βελτίωση της διάδοσης των στατιστικών πληροφοριών, της πρόσβασης σ' αυτές και της σχετικής τεκμηρίωσης.Θα λαμβάνονται υπόψη οι διαθέσιμες ικανότητες στα κράτη μέλη για τη συλλογή και την επεξεργασία των δεδομένων.Άρθρο 3Τα μέτρα που απαιτούνται για την εφαρμογή της παρούσας απόφασης ορίζονται σύμφωνα με τη διαδικασία που αναφέρεται στο άρθρο 4.Άρθρο 41. Η Επιτροπή επικουρείται από την Επιτροπή του Στατιστικού Προγράμματος που συστάθηκε με το άρθρο 1 της απόφασης 89/382/ΕΟΚ/Ευρατόμ.2. Όπου γίνεται αναφορά στην παράγραφο αυτή, εφαρμόζεται η διαδικασία διαχείρισης που ορίζεται στο άρθρο 4 της απόφασης 1999/468/ΕΚ, σύμφωνα με τα άρθρα 7, παράγραφος 3, και 8 αυτής.3. Η χρονική περίοδος που προβλέπεται στο άρθρο 4, παράγραφος 3, της απόφασης 1999/468/ΕΚ ανέρχεται σε τρεις μήνες.Άρθρο 5Σε διάστημα πέντε ετών από την έναρξη ισχύος της παρούσας απόφασης, και στη συνέχεια ανά πενταετία, η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο για την αξιολόγηση της εφαρμογής των μέτρων που προβλέπονται στο άρθρο 2.Η εν λόγω έκθεση θα εξετάζει, μεταξύ άλλων, το κόστος των δράσεων και την επιβάρυνση των απαντώντων σε σχέση με τα οφέλη που αντιπροσωπεύουν η διαθεσιμότητα των δεδομένων και η ικανοποίηση των χρηστών.Σε συνέχεια της έκθεσης αυτής, η Επιτροπή δύναται να προτείνει μέτρα για τη βελτίωση της εφαρμογής της παρούσας απόφασης.Άρθρο 6Η παρούσα απόφαση απευθύνεται στα κράτη μέλη.Άρθρο 7Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών ΚοινοτήτωνΈγινε στις Βρυξέλλες,Για το Ευρωπαϊκό Κοινοβούλιο Για το ΣυμβούλιοH Πρόεδρος Ο ΠρόεδροςΔΗΜΟΣΙΟΝΟΜΙΚΟ ΔΕΛΤΙΟ1. Τίτλος της ενέργειαςΠρόταση απόφασης του Ευρωπαϊκού Κοινοβουλίου και του Συμβουλίου σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία.2. Σχετικά κονδύλια του προϋπολογισμούΤμήμα III (Επιτροπή), Μέρος BB5-60, B6 (DG ENTR), B6 (DG RTD), B2 (DG REGIO)3. Νομική βάσηΆρθρο 285 της συνθήκης για την ίδρυση της Ευρωπαϊκής Κοινότητας και απόφαση του Συμβουλίου σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία.4. Περιγραφή της ενέργειας4.1 Γενικός στόχοςΟ γενικός στόχος της παρούσας πρότασης απόφασης του Ευρωπαϊκού Κοινοβουλίου και του Συμβουλίου είναι η διατήρηση και η βελτίωση του κοινοτικού συστήματος στατιστικής πληροφόρησης για την επιστήμη, την τεχνολογία και την καινοτομία με σκοπό την υποστήριξη και την παρακολούθηση των κοινοτικών πολιτικών.Για την υλοποίηση του γενικού αυτού στόχου θα εφαρμοστούν ειδικές μεμονωμένες στατιστικές δράσεις:Πρώτον, θα συνεχιστεί η παραγωγή των υφιστάμενων κοινοτικών στατιστικών που βασίζονται στην παροχή δεδομένων από τα κράτη μέλη και από άλλες πηγές.Δεύτερον, θα αναπτυχθούν νέες στατιστικές μεταβλητές οι οποίες θα παράγονται σε μόνιμη βάση. Θα δοθεί προτεραιότητα στις στατιστικές για την καινοτομία (νέα και βελτιωμένα προϊόντα και διαδικασίες που εισάγουν οι επιχειρήσεις στην αγορά), τους ανθρώπινους πόρους που αφιερώνονται στην επιστήμη και στην τεχνολογία, τις στατιστικές για τα διπλώματα ευρεσιτεχνίας (που θα προέρχονται από τις βάσεις δεδομένων των εθνικών και ευρωπαϊκών γραφείων διπλωμάτων ευρεσιτεχνίας) και τις στατιστικές για την υψηλή τεχνολογία (προσδιορισμός και ταξινόμηση των προϊόντων και υπηρεσιών, μέτρηση των οικονομικών επιδόσεων και συμβολή στην οικονομική ανάπτυξη). Επιπροσθέτως, υπάρχει ιδιαίτερη ανάγκη για τη γενική ανάπτυξη στατιστικών κατά φύλο στον τομέα της επιστήμης και της τεχνολογίας.Τρίτον, θα βελτιωθούν και θα ενημερωθούν με νέα στοιχεία τα υφιστάμενα πρότυπα και εγχειρίδια σχετικά με τις έννοιες και τις μεθόδους και θα βελτιωθεί η ποιότητα των δεδομένων, ιδίως όσον αφορά τη συγκρισιμότητα και την επικαιρότητά τους.4.2 Καλυπτόμενη περίοδος και ρυθμίσεις για την ανανέωση της ενέργειαςΣσυνεχής ανάπτυξη και παραγωγή στατιστικών.Αξιολόγηση μετά από μια περίοδο πέντε ετών, 2001-20055. Κατάταξη των δαπανών / εσόδων5.1 Μη υποχρεωτικές δαπάνες5.2 Διαχωριζόμενες πιστώσεις5.3 Είδος των εσόδωνΟι πωλήσεις των στατιστικών (βάση δεδομένων, εκδόσεις) θα καλύψουν ένα μέρος του κόστους παραγωγής.6. Είδος των δαπανών / εσόδωνΗ συνεισφορά από τον κοινοτικό προϋπολογισμό όσον αφορά τις εργασίες των εθνικών στατιστικών υπηρεσιών ή άλλων εθνικών αρχών υπεύθυνων για τις κοινοτικές στατιστικές αντιπροσωπεύει ένα μέρος μόνο του συνολικού κόστους των στατιστικών εργασιών που αναλαμβάνουν οι εθνικές αρχές. Κατά κανόνα, η παραγωγή και η διαβίβαση τακτικών στατιστικών, που είναι αναπόσπαστο μέρος του στατιστικού προγράμματος, βασίζονται στην αρχή της επικουρικότητας, και οι λειτουργικές και διοικητικές δαπάνες βαρύνουν τις εθνικές αρχές.Το πρόσθετο κόστος για την εναρμόνιση των δεδομένων σε κοινοτικό επίπεδο, την ανάπτυξη νέων στατιστικών δεικτών και τη βελτίωση της μεθοδολογίας δύναται να καλυφθεί εν μέρει από τη συνεισφορά από τον κοινοτικό προϋπολογισμό.Αγορά υπηρεσιών μέσω της ανάθεσης συμβάσεων παροχής υπηρεσιών. Τούτο συμπεριλαμβάνει δραστηριότητες που αφορούν εργασίες της Eurostat σχετικά με τη βελτίωση μιας κοινοτικής μεθοδολογίας, την κατάρτιση νέων στατιστικών δεικτών, τη διαχείριση στατιστικών βάσεων δεδομένων, τη δημοσίευση, τη διάδοση και την ανάλυση των στατιστικών δεδομένων.7. Δημοσιονομικές επιπτώσεις7.1 Μέθοδος υπολογισμού του συνολικού κόστους της ενέργειας (σχέση μεταξύ του κόστους ανά μονάδα και του συνολικού κόστους)Οι εκτιμήσεις βασίζονται στην εμπειρία της Eurostat από το προηγούμενο πολυετές πρόγραμμα 1993-1997 σχετικά με την ανάπτυξη των κοινοτικών στατιστικών για την έρευνα, την ανάπτυξη και την καινοτομία και σε συγκρίσιμα άλλα στατιστικά προγράμματα.-  Όσον αφορά τη χρηματοδοτική συνεισφορά στις εργασίες των εθνικών αρχών, οι εκτιμήσεις βασίζονται σε παρόμοιες μελέτες στα κράτη μέλη κατά την προηγούμενη περίοδο που κάλυπτε το πρόγραμμα. Τα κόστη αφορούν κυρίως δραστηριότητες που διεξάγονται από τις εθνικές στατιστικές υπηρεσίες για την έναρξη πιλοτικών ερευνών, τη σύνταξη σχεδίων εκθέσεων και πρόσθετα κόστη για τη διενέργεια εξαντλητικών ερευνών.- Όσον αφορά τις εργασίες της Eurostat, οι εκτιμήσεις βασίζονται επίσης σε παρόμοιες δραστηριότητες κατά την προηγούμενη περίοδο που κάλυπτε το πρόγραμμα ως προς τους απαιτούμενους πόρους (σύμβουλοι, εμπειρογνώμονες, διαχειριστής βάσης δεδομένων, προσωπικό γραφείου) και στην προβλεπόμενη διάρκεια του μέτρου.7.2 Κατανομή ανά στοιχεία της ενέργειαςΗ παρούσα πρόταση απόφασης παρέχει τη δυνατότητα συνολικής δαπάνης 7 500 000 EUR σε διάστημα πέντε ετών. Το ποσό αυτό αφιερώνεται στην πολιτική έρευνας και καινοτομίας και εντάσσεται κυρίως στους τίτλους B5-60, B6 (DG ENTR), B6 (DG RTD) και B2 (DG REGIO) του προϋπολογισμού.Οι προς χρηματοδότηση εργασίες είναι κυρίως η παραγωγή και η διάδοση στατιστικών, η ανάπτυξη νέων δεικτών και η βελτίωση της μεθοδολογίας. Πάνω από το ήμισυ των προβλεπόμενων δαπανών για τη δεύτερη δράση (Ανάπτυξη νέων δεικτών) θα αφιερωθεί στη χρηματοδότηση από τα κράτη μέλη της Κοινοτικής Έρευνας για την Καινοτομία. Πράγματι, προβλέπεται η διενέργεια εξαντλητικών ερευνών κάθε τέσσερα έτη (2001 και 2005) και ερευνών μικρής κλίμακας κατά τα ενδιάμεσα έτη.Πιστώσεις υποχρεώσεων, εκατομμύρια EUR (σε τρέχουσες τιμές)>ΘΕΣΗ ΠIΝΑΚΑ>7.4 Χρονοδιάγραμμα των πιστώσεων ανάληψης υποχρεώσεων και των πιστώσεων πληρωμώνΕκατομμύρια EUR (σε τρέχουσες τιμές)>ΘΕΣΗ ΠIΝΑΚΑ>8. Προβλεπόμενα μέτρα για την πρόληψη της απάτηςΟι παρεχόμενες πληροφορίες ελέγχονται από τις υπηρεσίες της Επιτροπής πριν από την πληρωμή, με βάση τις συμβατικές υποχρεώσεις και τις αρχές της οικονομίας και της χρηστής δημοσιονομικής διαχείρισης. Μέτρα πρόληψης της απάτης (έλεγχος, έκθεση κτλ.) περιλαμβάνονται σε όλες τις συμφωνίες ή συμβάσεις που συνάπτονται μεταξύ της Επιτροπής και των αποδεκτών των πληρωμών.9. Στοιχεία ανάλυσης κόστους / αποτελεσματικότητας9.1 Ειδικοί ποσοτικοί στόχοι, πληθυσμός στον οποίο απευθύνεται η ενέργειαΟ γενικός στόχος του προγράμματος που ορίζεται στο σημείο 4.1 μπορεί να αναλυθεί στους εξής στόχους:- εδραίωση και βελτίωση του κοινοτικού πλαισίου αναφοράς σχετικά με τις στατιστικές για την επιστήμη και την τεχνολογία μέσω του ορισμού των πλέον κατάλληλων εννοιών και μεθόδων. Υπάρχει ιδιαίτερη ανάγκη αναθεώρησης των υφιστάμενων εγχειριδίων για τις στατιστικές σχετικά με την Ε&Α (Frascati), την καινοτομία (Όσλο), το ανθρώπινο δυναμικό στην επιστήμη και την τεχνολογία (Canberra) και την περιφερειοποίηση των στατιστικών για την επιστήμη και την τεχνολογία (Περιφερειακό εγχειρίδιο).- εδραίωση και επέκταση του κοινοτικού συστήματος στατιστικής πληροφόρησης σχετικά με την επιστήμη και την τεχνολογία μέσω της τακτικής παροχής και διάδοσης υφιστάμενων και νέων δεικτών. Υπάρχει ιδιαίτερη ανάγκη να επεκταθούν οι στατιστικές πληροφορίες στον τομέα των υπηρεσιών και, γενικότερα, να βελτιωθούν οι στατιστικές κατά φύλο για την επιστήμη και την τεχνολογία.- προώθηση και υποστήριξη της συγκρισιμότητας και της συνοχής των στατιστικών για την επιστήμη και την τεχνολογία στα κράτη μέλη. Υπάρχει ιδιαίτερη ανάγκη κατάρτισης συντονισμένων μεθόδων για τη μέτρηση των δραστηριοτήτων Ε&Α.- βελτίωση της επικαιρότητας των δεδομένων και διευκόλυνση της πρόσβασης στις στατιστικές πληροφορίες.Οι ενέργειες που καλύπτονται από την παρούσα πρόταση απόφασης καταρτίστηκαν με τους εξής σκοπούς:- κάλυψη των αναγκών ενός ευρέος φάσματος χρηστών, μεριμνώντας παράλληλα ώστε να εξασφαλιστεί ότι ο οποιοσδήποτε φόρτος για τις εθνικές στατιστικές υπηρεσίες θα είναι περιορισμένος και ότι τυχόν πρόσθετα κόστη θα περιοριστούν στο ελάχιστο δυνατό ύψος.- περιορισμός της υποχρέωσης απάντησης των ερωτώμενων μονάδων, ιδιαίτερα των επιχειρήσεων που υποχρεούνται να απαντούν σε στατιστικά ερωτηματολόγια, χρησιμοποιώντας επίσης διοικητικά μητρώα και άλλες πηγές που παρουσιάζουν την απαραίτητη ποιότητα και ακρίβεια.- εναρμόνιση των ερωτηματολογίων και των μεθόδων έρευνας μεταξύ των κρατών μελών και, όπου αυτό είναι δυνατόν, σε συνεργασία με άλλους υπερεθνικούς οργανισμούς.Η παρούσα ενέργεια απευθύνεται στα κοινοτικά θεσμικά όργανα καθώς υποστηρίζει τις κοινοτικές πολιτικές στον τομέα της επιστήμης, της τεχνολογίας και της καινοτομίας, και ιδίως την ενίσχυση των επιστημονικών και τεχνολογικών βάσεων των ευρωπαϊκών επιχειρήσεων με σκοπό την αύξηση της ικανότητας καινοτομίας και της ανταγωνιστικότητάς τους σε διεθνές και περιφερειακό επίπεδο, την αξιοποίηση των οφελών της κοινωνίας των πληροφοριών και την προώθηση της μεταφοράς της τεχνολογίας, τη βελτίωση των δραστηριοτήτων στο χώρο των δικαιωμάτων πνευματικής ιδιοκτησίας και την ανάπτυξη της κινητικότητας του ανθρώπινου δυναμικού καθώς και την προώθηση της ισότητας μεταξύ αντρών και γυναικών στην επιστήμη.Επιπλέον, θα ληφθούν υπόψη οι ανάγκες των εθνικών, περιφερειακών και τοπικών διοικήσεων, των διεθνών οργανισμών, των οικονομικών φορέων, των επαγγελματικών ενώσεων, των ερευνητικών ινστιτούτων, των μέσων μαζικής ενημέρωσης και του ευρέος κοινού.9.2 Αιτιολόγηση της ενέργειαςΓια τη χάραξη και την αποτίμηση των πολιτικών Ε&T στις οικονομίες που βασίζονται όλο και περισσότερο στη γνώση απαιτούνται αξιόπιστοι και κατάλληλοι στατιστικοί δείκτες. Οι υφιστάμενοι στατιστικοί δείκτες είναι μεν χρήσιμοι, πλην όμως είναι περιορισμένοι όσον αφορά τη μέτρηση της παραγωγής των δραστηριοτήτων Ε&T, της διάδοσης των γνώσεων και, γενικότερα, των επιδόσεων των συστημάτων καινοτομίας. Είναι επομένως ανάγκη να αναπτυχθεί μια νέα γενιά στατιστικών μεταβλητών που να μπορούν να παρακολουθούν τις πτυχές αυτές.Η νομική πράξη παρέχει ένα πλαίσιο για την κατάρτιση εναρμονισμένων στατιστικών. Στη νομική πράξη προσδιορίζονται οι στατιστικές μεταβλητές που πρέπει να παραχθούν και να διαβιβαστούν, όπως και η μεθοδολογία, οι ορισμοί, η συχνότητα, η επικαιρότητα και οι πιλοτικές μελέτες για βελτιώσεις κ.λπ.Ελλείψει νομικής πράξης, οι εργασίες πρέπει να βασίζονται σε συμφωνία κυρίων. Μια συμφωνία αυτού του είδους μπορεί επίσης να εφαρμοστεί στα προαναφερόμενα ζητήματα, αλλά δεν δεσμεύει νομικά τα κράτη μέλη. Η συμφωνία κυρίων είναι λιγότερο ισχυρό μέσο για την παραγωγή εναρμονισμένων στατιστικών και την ανάπτυξη νέων δεικτών.Ένα σημαντικό μέρος της χρηματοδότησης για την ενέργεια αυτή καλύπτεται από τα κράτη μέλη, τα οποία ήδη διαθέτουν συστήματα συλλογής δεδομένων για τις δραστηριότητες Ε&Α και πιστώσεις δημόσιων προϋπολογισμών για την Ε&Α και τη διαβίβαση πληροφοριών στην Eurostat. Αρκετά κράτη μέλη διαθέτουν επίσης συστήματα παραγωγής για τις έρευνες σχετικά με την καινοτομία, σε ορισμένες όμως χώρες τα συστήματα αυτά είναι ατελή. Πρέπει να βελτιωθούν περαιτέρω οι μέθοδοι και τα συστήματα για να επιτευχθούν περισσότερο εναρμονισμένα αποτελέσματα μεταξύ των κρατών μελών.Επιπλέον, η ανάπτυξη νέων στατιστικών δεικτών θα απαιτήσει ανθρώπινους πόρους, τόσο στα κράτη μέλη όσο και στην Eurostat. Θα πρέπει ταυτόχρονα να αναπτυχθούν νέες έννοιες και μέθοδοι και να καθιερωθεί ένα σύστημα παραγωγής των νέων αυτών δεικτών.Τα προσδοκώμενα δευτερεύοντα και πολλαπλασιαστικά αποτελέσματα των δράσεων που προβλέπονται από την πρόταση απόφασης θα συμβάλουν στη βελτίωση των στατιστικών πληροφοριών για την επιστήμη και την τεχνολογία στην Ευρωπαϊκή Ένωση και, όπου αυτό είναι δυνατό, στη μείζονα Ευρώπη. Οι αξιόπιστες και ενημερωμένες πληροφορίες έχουν ουσιαστική σημασία για την παρακολούθηση, την αξιολόγηση και την κατάρτιση κοινοτικών προγραμμάτων. Η δομή του προτεινόμενου συστήματος έχει σχεδιαστεί έτσι ώστε να γίνεται η καλύτερη δυνατή χρήση των αποτελεσμάτων και να βελτιστοποιούνται τα αποτελέσματα συνέργειας.Οι κύριες δυσκολίες που ενδέχεται να προκύψουν και να επηρεάσουν τα αποτελέσματα του εν λόγω μέτρου θα είναι εάν τα κράτη μέλη ή η Επιτροπή δεν διαθέσουν τους πόρους που είναι απαραίτητοι για τις δράσεις αυτές.Οι δράσεις που προβλέπονται από την παρούσα απόφαση δεν είναι εφικτές χωρίς χρηματοδότηση της Επιτροπής.9.3 Παρακολούθηση και αξιολόγηση της ενέργειαςΟι στατιστικές δράσεις που προβλέπονται από την πρόταση απόφασης θα παρακολουθούνται στο πλαίσιο του κοινοτικού στατιστικού προγράμματος, το οποίο παρακολουθείται από την Επιτροπή του Στατιστικού Προγράμματος της Κοινότητας που συστάθηκε με την απόφαση 89/382/ΕΟΚ.Κάθε χρόνο, η Eurostat θα υποβάλει έκθεση προόδου, όπου θα παρουσιάζονται συνοπτικά για κάθε δράση οι κύριοι στόχοι και τα κύρια επιτεύγματα του έτους, και θα παρέχει στατιστικές για τη χρήση ανθρώπινων πόρων, πόρων του προϋπολογισμού, πόρων επεξεργασίας δεδομένων, τεχνικών και διοικητικών πόρων κατά τη διάρκεια της περιόδου που καλύπτει η έκθεση.Σε διάστημα πέντε ετών από την έναρξη ισχύος της παρούσας πρότασης απόφασης και στη συνέχεια ανά πενταετία, η Επιτροπή θα υποβάλει έκθεση στο Ευρωπαϊκό Κοινοβούλιο και στο Συμβούλιο για την εφαρμογή των μέτρων που προβλέπονται από το άρθρο 2 της απόφασης.10. Διοικητικές δαπάνες (Τμήμα III, Μέρος A του προϋπολογισμού)Οι απαιτήσεις σε ανθρώπινο δυναμικό και διοικητικούς πόρους καλύπτονται από την κατανομή των πόρων που χορηγούνται στις διαχειρίστριες υπηρεσίες.10.1 Επιπτώσεις στον αριθμό θέσεων>ΘΕΣΗ ΠIΝΑΚΑ>10.2 Συνολικές δημοσιονομικές επιπτώσεις του ανθρώπινου δυναμικούΔείκτης: ετήσιες δαπάνες για προσωπικό, 1998EUR>ΘΕΣΗ ΠIΝΑΚΑ>10.3 Αύξηση άλλων διοικητικών δαπανών ως αποτέλεσμα της ενέργειαςΚαμία.EUR>ΘΕΣΗ ΠIΝΑΚΑ>Οι πιστώσεις θα προέλθουν από τους υφιστάμενους φακέλους δαπανών της Eurostat.